Document ID: 31999R1824

ΚΑΝΟΝΙΣΜΟΣ (ΕΚ) αριθ. 1824/1999 ΤΗΣ ΕΠΙΤΡΟΠΗΣ
της 20ής Αυγούστου 1999
για τροποποίηση του κανονισμού (ΕΚ) αριθ. 1623/1999 περί καθορισμού των προς εισαγωγή ποσοτήτων μπανανών στην Κοινότητα για το τέταρτο τρίμηνο του 1999, στο πλαίσιο των δασμολογικών ποσοστώσεων και της ποσότητας παραδοσιακών μπανανών ΑΚΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση της αγοράς στον τομέα των μπανανών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 20,
(1) ότι ο κανονισμός (ΕΚ) αριθ. 1623/1999 της Επιτροπής(3) ορίζει στο παράρτημά του, για το τέταρτο τρίμηνο 1999, τις ακόμη διαθέσιμες προς εισαγωγή ποσότητες μπανανών για έκαστο των τόπων καταγωγής που αναγράφονται στο παράρτημα Ι του κανονισμού (ΕΚ) αριθ. 2362/98 της Επιτροπής, της 28ης Οκτωβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 404/93 σχετικά με το καθεστώς εισαγωγής μπανανών στην Κοινότητα(4), όπως τροποποιήθηκε από τον κανονισμό (ΕΚ) αριθ. 756/1999(5)· ότι, ως επακόλουθο ουσιωδών σφαλμάτων που παρεισέφρησαν στις διαβιβασθείσες στην Επιτροπή πληροφορίες για τον προσδιορισμό των εναπομενουσών αυτών ποσοτήτων, θα πρέπει να επέλθουν διορθώσεις στις εν λόγω ποσότητες για πολλούς τόπους καταγωγής· ότι, ως εκ τούτου, είναι σκόπιμο να τροποποιηθεί το παράρτημα του κανονισμού (ΕΚ) αριθ. 1623/1999·
(2) ότι οι διατάξεις του παρόντος κανονισμού πρέπει να αρχίσουν να ισχύουν αμέσως ώστε οι εμπορευόμενοι να λάβουν γνώση των τροποποιημένων ποσοτήτων πριν από την έναρξη της περιόδου υποβολής των αιτήσεων έκδοσης πιστοποιητικών κατά την εισαγωγή για το τέταρτο τρίμηνο·
(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚ) αριθ. 1623/1999 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Αυγούστου 1999.

Labels: 3
17
18